Kjære alle våre mailadresse-venner!

Vi kommer denne gang tilbake med et nytt Budskap svært tidlig etter det forrige – nå for å kommentere nærmere andakten Carl Olof Rosenius har for 25. April i Husandaktsboka – som er skrevet over Gal 5:1 og har denne bibelteksten.

Så vidt vi kan se har nemlig ikke verken Sverige, Danmark eller tidligere norsk utgave av Husandaktsboka den teksten som den svenske originalutgaven av boka har, denne:

**Blifwen ståndande i den frihet, med hwilken Christus har friat oss, och låten eder icke på nytt fångas under trældomens ok.** Gal 5:1.

Vi ble med en gang vi leste dette nå på nytt stoppet opp for første delen av teksten:

 **Blifwen ståndande i *den frihet, med hwilken Christus har friat oss***

Her er jo et veldig budskap som vi faktisk ikke har i de fleste av våre skandinaviske Bibler.

I våre norske Bibler heter det: *Til frihet har Kristus frigjort oss. Stå derfor fast, og la dere ikke igjen legge under trelldommens åk.*

Og studerer vi de andre skandinaviske Biblene er det samme ordlyd.

Ser vi derimot på den engelske King James version «1611» (1769), som vi vet har samme grunnspråk: Septuagenta, som Carl XII’s Bibel som Rosenius hadde, så finner vi akkurat samme tekst som Rosenius har i denne andakten for 25. April:

Stand fast therefore in the liberty wherewith Christ hath made us free, and be not entangled again with the yoke of bondage.

Altså et budskap om å «stå fast **i den frihet *hvormed* Kristus har frigjort oss**!

Det veldige som her legges inn over oss er at

**den frihet Kristus har frigjort oss med**

**er den frihet han selv representerer** ***i seg selv***,

han hvis navn er **JEG ER**, 2Mos 3:4, 1Kor 1:30 m.m.m.

**Jesus ER alt for oss innfor Gud!**

Slik at **den frihet Paulus oppfordrer galaterne til å bli værende i**, hvis de har tatt imot Kristus og er hans barn, **det er friheten vi som gjenfødte sjeler eier i ham, Jesus Krisus, som selv er alt for oss innfor Gud og dermed også den store friheten** **han er** **og som virkes av ham i oss - så vi, dratt av ham, får del i ham!**

**Og dette er vitnesbyrdet at Gud har gitt oss evig liv, og dette liv er i hans Sønn. Den som har Sønnen, har livet. Den som ikke har Guds Sønn, har ikke livet. 1 Joh 5,11-12.**

Må Gud i sin store nåde for Jesu skyld mer og mer åpenbare for våre hjerter denne store sannhet om ham som er sannheten, Joh 14:6.

Hjertelig hilsen!

Karin og Hermod

Arven Forlag

[www.arven.net](http://www.arven.net)